google/wiki40b huggingface dataset:
Käringön

Käringön er en øy og et tettsted i Käringöns socken i Orusts kommun. 
Kollektivtransportselskapet Västtrafik kjører flere fergeturer daglig til øya fra Tuvesvik, en tur som tar om lag 30 minutter med passasjerfergen MS «Strömstierna». Det er imidlertid kun passasjerer, bilferge finnes ikke da Käringön ikke har veier tilpasset motorisert trafikk, det er til og med forbudt å sykle på øya. De eneste som har unntak er Svenska Sjöräddningssällskapet, (SSRS), som har en av Sveriges største sjøredningsstasjoner på øya. Deres personale har dispensasjon til å benytte «utrykningssykkel».
På øya finnes Käringöns kirke, ulike forretninger, Galleri Brygghuset, kunstatelier og tatoveringsstudio, vandrerhjem, hotell og restauranter, blant annet fiskerestauranten Petersons krog. Käringön er mye besøkt av fritidsseilere om sommeren. Kroen har åpent året rundt og Simsons prästgård har åpent om sommeren. Navnet Käringön kommer fra sjømerket «käring». En kjent käring står på Tornö rett nord fra Käringöns havneinnløp.

Staving

Øyas navn staves med en r, til forskjell fra i «Ungmön på Kärringön», Harry Brandelius popularisering av en Kai Gullmar-komposisjon, først innspilt av han i 1940. Derimot skrives innspillingen fra 1929 med Daniel Hertzman som «Ungmön på Käringön».
Ruwenzori

Vegetasjon

Ruwenzorifjellene er en av Nilens kilder og er et av de mest særpregede fjellområder i verden. De lavere deler av Ruwenzori er bevokst med tett tropisk regnskog som gjennomstrømmes av elver. Det er frodig overalt, noe som først og fremst skyldes den rikelige nedbøren. Etterhvert som man kommer høyere opp i Ruwenzori tynnes vegetasjonen litt ut og blir annerledes. Først går man gjennom skoger av kjempelyng med merkelige, forkrøplede trær som er overvokst med lag av mose som henger nedover. I nærheten av snøgrensen er det skoger og sumper med kjempe-svineblom og kjempe-lobelie

Historie

Skriftlige kilder om eksistensen av dette fjellmassivet kan spores i overleveringer helt tilbake til vår tidsregnings begynnelse. Allerede gjennom de gamle egypteres handelsforbindelser ble ryktet spredt om at Nilens kilder lå ved foten av et veldig, snøkledd massiv, dypt inne i Afrika. Men dengang var det umulig å få eksakte opplysninger, så Ruwenzori kom for de fleste til å høre hjemme i fantasiens verden.
Da Ptolemaios tegnet sitt berømte verdenskart i det 2. århundre etter Kristi fødsel anbrakte han et kolossalt berg midt i Afrika og beskrev det som «Måneberget» og som Nilens kilde. Beskrivelsen og plasseringen er sett med datidens geografiske viten forbløffende riktig, og selv om Ruwenzori er inntegnet på nyere kart opp gjennom historien, angir ingen av dem fjellets posisjon så nøyaktig som det Ptolemaios gjorde. Etter som århundrene gikk, ble Ruwenzori betraktet som noe mer eller mindre uvirkelig, og det er jo heller ikke så merkelig å forstå at mange stilte seg skeptiske overfor tanken om et snøkledd berg helt under ekvator.
Selv da oppdagelsesreisene i Afrika begynte forble Ruwenzori i lang tid et mysterium. I 1864 trengte Samuel Baker langs Nilen inn til Albertsjøen, og i 1876 nådde Stanley fra øst frem til Edvardsjøen – men ingen av dem oppdaget at det mellom disse to sjøer hevet seg en over 5 000 meter høy fjellkjede på 150 kilometers lengde og 50 kilometers bredde. Forklaringen er at Ruwenzori så godt som alltid er skjult i tåke. På de lokale innfødtes språk betyr Ruwenzori faktisk «tåkekongen» eller «regnskaperen». Først i 1888, da Stanley for andre gang var ved Albertsjøen ble den oppdaget, og det skjedde ved et rent tilfelle. Da Stanley etter en måneds opphold brøt opp fra vestbredden av Albertsjøen, ble han av en av de innfødte gjort oppmerksom på et eiendommelig fenomen ute i horisonten – «et berg av salt» – som afrikaneren kalte det. Det gåtefulle måneberg var nå blitt oppdaget av mennesker utenfor Afrika.
Vesterålen prosti

Vesterålen prosti er et prosti i Sør-Hålogaland bispedømme. Prostiet har sitt sete i Sortland.
Catherine Bell

Biografi

Bell er datter av en britisk far med skotsk avstamming og en persisk mor. Da hun var 3 år gammel ble hennes foreldre skilt, og hun flyttet til Los Angeles med sin mor. Hun fikk som 12-åring amerikansk statsborgerskap.
Som barn spilte Bell i flere TV-reklamer. Hun gikk på University of California, Los Angeles, for å bli biomedisiner eller lege, men hun sluttet for å bli modell. En av hennes første jobber som modell var en stor jobb i Japan. Hennes første opptreden på film var som stand-in for Isabella Rossellini i filmen Death Becomes Her (1992). Bell snakker flytende persisk. Hun er gift med Adam Beason, sammen har de datteren Gemma som ble født 16. april 2003. Hun har hatt kreft i skjoldbruskkjertelen.
Donegal (grevskap)

Geografi

Donegal består for det meste av lavt fjellandskap, med flere fjorder langs kysten. Lough Swilly og Lough Foyle som danner grense mot Nord-Irland er de viktigste av disse. Klippene Slieve League er blant de høyeste kystklippene i Europa, og Malin Head på Inishowenhalvøya er det nordligste punktet på øya. Utenfor kysten ligger øyene Arranmore og Tory Island, som er bebodd og tilhører grevskapet. Det er også flere ubebodde øyer.
Den eldste kjente irske bergarten er om lag 1,7 milliarder år gammel, en gneistype på øya Inishtrahull utenfor kysten av grevskapet Donegal. I andre deler av Donegal er det funnet stein som har oppstått som avleiringer etter isbreer, noe som beviser at det som skulle bli til øya Irland var delvis dekket av is i en av istidene. Der imidlertid umulig å tidfeste disse avsetningene nøyaktig på grunn av senere landhevinger.
Klimaet er mildt på grunn av Gulfstrømmen.

Språk

Store deler av grevskapet er sett på som en bastion for irsk-gælisk språk og kultur. Det gaeltacht (irsktalende område) i Donegal er det nest største i Irland. Den dialektversjonen av irsk snakket i Donegal er vestlig ulsterirsk. Denne har tatt opp i seg trekk fra skotsk-gælisk. Ulsterskotsk blir også talt av en del mennesker i Donegal. Tidligere var det også en gaeltacht på Inishowen, hvor man brukte en østlig ulsterdialekt. Donegalirsk har en sterk innflytelse på irsktalende i det nordlige Irland, og de som bruker språket der taler det derfor normalt med en markant forskjellig uttale enn den «offisielle» uttalen som brukes i RTÉs sendinger.
Av gaeltacht-befolkningen på 24 744,  16 prosent av landets totale, er det 17 132 som sier at snakker irsk. Det er tre irsktalende sogn: Gweedore (Gaoth Dobhair), The Rosses (Na Rosa) og Cloughaneely (Cloch Cheann Fhaola).
Blåskjell

Formering

Blåskjellene er særkjønnet, og om våren, når temperaturen i sjøen er 10–12 °C, slipper hannen sin melke ut i vannet. Dette merker hunnene, som svarer med å sprute ut eggene sine. Et hunn-blåskjell kan slippe ut 5–12 millioner egg. Larvene er frittsvømmende, og er mat for en rekke fisk og fugler.

Bruk

Blåskjell blir brukt både til mat og til agn. De siste årene har det vært debatt om hvorvidt man bør spise blåskjell, ettersom de mange steder er forgiftet.

Dyrking

I Norge foregår det dyrking av blåskjell spesielt i fjorder på Vestlandet og til en viss grad på Sørlandet. Dyrkingen av blåskjell er likevel fortsatt under etablering som en næringsvirksomhet. Det fantes ca. 600 oppdrettssteder i 2003 rundt om i landet. I 1997 ble det produsert 500 tonn blåskjell, mens produksjonen steg til 2 500 tonn i 2002. Den totale markedet i Europa er ca. 100 000 tonn. Det tar ca. 3 år før blåskjellene kan brukes til kommersiell utnyttelse.
Supermarine Swan

Supermarine Swan var 1920-talls britisk ekspremielt amfibium bygget av Supermarine at Woolston. Bare et eksemplar ble bygget og brukt som passasjerfly mellom England og Frankrike.

Konstruksjon og utvikling

Swan ble konturert av sjefkonstruktør R.J. Mitchell hos Supermarine Det var et eksprimentelt to-motors fly, en todekker amfibium, i likhet med Supermarine Scyllas konstruksjon som erstatning for Royal Air Forces Felixstowe F5.
Swan fløy første gang den 25. mars 1924. Swan hadde to 350 hp (261 kW) Rolls-Royce Eagle-motorer som ble erstattet med to 450 hp (336 kW) Napier Lion-motorer og hjulunderstellet ble fjernet og flyet fungerte som et amfibium. I 1926 ble det lånt ut til Imperial Airways som passasjerfly med plass til 10 passasjerer. Det ble hugget opp i 1927.
Wimbledon (film)

Handling

Engelskmannen Peter Colt (Paul Bettany) er en tennisspiller som er på hell av karrieren, men som en avskjedsgave får et wild card til sin siste Wimbledon-turnering. Peter har alltid kommet seg lett gjennom livet, med en rik familie som har tatt seg av det meste slik at han har kunnet satse på tennisen, en idrett han alltid har hatt talent i, men det er et talent han ikke har fått ut til det fulle. Tennis er også det som har kommet mellom den dysfunksjonelle familien. Særlig faren Edward (Bernard Hill) er bitter på sønnen. Peter har heller ingen ambisjoner om å komme langt i turneringen, siden han har mistet motivasjonen. Men så møter han amerikanske Lizzie Bradbury (Kirsten Dunst), en damespiller på toppen av karrieren som har ambisjoner om å vinne hele turneringen. Peter forelsker seg i henne og blir inspirert til å spille sin beste tennis. Men hennes strenge far og trener (Sam Neill) forbyr henne å bli sammen med Peter, siden han mener det tar bort fokuset hennes. Peter og Lizzie fortsetter imidlertid å møtes, tross farens vrede. Kan de vinne både i kjærligheten og på tennisbanen?

Om filmen

Filmen hadde et budsjett på 31 millioner dollar. Den ble aldri den helt store suksessen i USA, men tennisinteresserte land i resten av verden reddet overskuddet. Wimbledon spilte totalt inn 41 millioner dollar.
Filmen fikk også brukbare anmeldelser i norske medier. VG gav filmen terningkast 4, mens Dagbladet nøyet seg med 3. På Rotten Tomatoes har den et snitt på 61 %, mens på IMDb ligger brukersnittet for øyeblikket på 6,3 poeng av 10 mulige.
Zhong Kui

Zhong Kui (kinesisk: 鍾馗, pinyin: Zhōng Kuí, Wade-Giles: Chung Kwei, japansk: Shōki) er en skikkelse fra kinesisk mytologi. Han anses tradisjonelt som eksorsist av spøkelser og onde ånder, og skal være i stand til å føre i felten 80.000 demoner.
Hans bilde finnes ofte på inngangsporten til kinesiske boliger som en verneånd (eller «dørgud»), og også som vokter i butikker der det handles med verdifullt gods.
I kinesisk folklore møter vi Zhong Kui på reise med Du Ping (杜平), en venn fra hans hjemby; de skulle prøve seg på den keiserlige embetsmannseksamen i hovedstaden. Selv om Zhong fikk det beste resultat, ble han fratatt tittelen «zhuangyuan» av keiseren på grunn av sitt vansirede utseende. I sinne begikk så Zhong Kui selvmord på palassets trapper ved å kaste seg mot palassporten til hodet hans brast. Du Ping begravde ham. Så ble Zhong konge over spøkelsene i dødsriket, og vendte tilbake til hjembyen til den kinesiske nyttårsaften. For å gjengjelde Du Pings godhet mot ham, gav Zhong Kui ham sdin ungre søster i ekte.
Zhong Kuis popularitet i folkloren kan spores tilbake til Keiser Xuanzong av Tang-dynastiets tid (712 til 756). Ifølge kilder fra Songdynastiet ble keiser Xuanzong rn gang alvorlig syk. I drømme så han to spøkelser. Den mindre av dem stjal en portemonnét fra den keiserlige konkubine Yang Guifei og en fløyte som tilhørte keiseren selv. Den større av spøkelsene, som bar embedsmanns hatt, presenterte seg så som Zhong Kui. Han sa at han hadde sverget på å fri riket fra all ondskap. Da keiseren våknet, var han ved god helse igjen. Så gav han hoffmaleren Wu Daozi om å lage et bilde av Zhong Kui som han kunne vise til sine embedsmenn. Dette portrettet fikk stor innflytelse på senere avbildninger av Zhong.
Ringsel

Beskrivelse

Ringselen er den minste og mest vanlige selen i Arktis. Pelsen er på oversiden gråbrun eller gråsort med avlange lyse ringer, og ensfarget lys sølvgrå på undersiden. Voksne individer blir cirka 100–175 cm lange (150 cm i snitt) og veier typisk 32–140 kg (50–70 kg i snitt). Vekten varierer gjennom sesongen, typisk fetest på høsten og magrest om våren/tidlig sommer.

Atferd

Arten ansees å være svært nysgjerrig av seg. Den kan dykke til mer enn 500 m og være under vann i over 45 minutter, men typiske dykk går gjerne til 10–45 m og varer mye kortere. Det er gjerne ungdyrene som dykker dypest. Arten lever i isfylte farvann og foretrekker fastis når den hviler. Den opptrer sjeldent i store flokker, og utenom forplantningstiden er ringselen stadig på vandring etter mat langs driviskanten. Dietten består helst av pelagiske (frittsvømmende) og sympagiske (istilknyttede) fisker og krepsdyr, men den spiser også noen bentiske (bunnlevende) arter.
Ringsel utgjør et meget viktig ledd i den arktiske næringskjeden, både som rovdyr og byttedyr. Den er en arktisk selart med spesielle tilpasninger, som gjør den totalt avhengig av sjøis for reproduksjon og overlevelse. De spesielle tilpasningene gjør den samtidig meget sårbar overfor forandringer av fysiske og biologiske faktorer. Arten er utsatt for predasjon fra isbjørn, spekkhogger, håkjerring og av og til hvalross, dessuten er avkommet utsatt for predasjon fra fjellrev og polarmåke. Arten er spesielt viktig som føde for isbjørnen. 
Ringsel kan bli opptil 45 år gammel, men lever mer typisk til den blir 25–30 år. Hannene blir kjønnsmodne i 5-6-årsalderen, hunnene når de er 4-5 år. Kjønnsmodne hunner får en unge årlig, som fødes som kvitunger i snøhuler (hi) som mødrene graver ut mellom skrugardene på fast fjordis i mars-april. Hannen forsvarer familie og revir, men graver seg egen snøhule. Ungen veier typisk 4-5 kg og dieperioden varer i 1-2 måneder, mens vekten økes til omkring 30 kg. Deretter felles kvitungepelsen.

Utbredelse

Ringselen har en sirkumpolar utbredelse i Nordishavet, Beringhavet og Okhotskhavet, fra cirka 35°N og til Nordpolen. Arten er hovedsakelig knyttet til polarisen i Arktis, men den besøker også fjorder i Nord-Norge.
Underarten baltisk ringsel (P. h. botnica) er stedegen for Bottenvika og Finskebukta i Østersjøen. Underarten saimensel (P. h. saimensis) lever kun i ferskvann og er stedegen for Saimensjøen i Finland. Underarten ladogasel (P. h. ladogensis) lever også kun i ferskvann og er stedegen for Ladogasjøen på Karelen i Russland.
Norsk Polarinstitutt antar at totalbestanden av ringsel utgjør cirka 2-3 millioner individer, hvorav cirka 100 000 dyr i svalbardbestanden. De understreker imidlertid at det knytter seg stor usikkerhet til antallene.
Arne Skauge

Familiebakgrunn og yrkesliv

Han er sønn av hovedbokholder Rolf Skauge (1918–1994) og seksjonssjef Karen Børs (1923–). Arne Skauge har studentereksamen fra 1966 og utdannelse som siviløkonom fra NHH fra 1971. Skauge var konsulent for samfunnsplanlegging i Viak AS 1971–1976, personalsjef i Bergen kommune 1976–1978, divisjonsdirektør og konserndirektør i Den norske Bank 1993–1998, administrerende direktør i Den norske Bankforening 1998–2000, administrerende direktør i Finansnæringens Hovedorganisasjon 2000–2011 og viseadministrerende direktør i Finansnæringens Fellesorganisasjon 2010–2011.
Blant hans mange styreverv kan nevnes styreleder i Factoring Finans AS 1995–1997, styremedlem i Vital Forsikring ASA 1995–1998, styreleder i Samfunns- og næringslivsforskning AS 1995–2007 og styreleder i Norges Turistråd 1999–2004.
Skauge har også deltatt i flere offentlige utvalg. Han ledet Skauge-utvalget og var medlem av Gjedrem-utvalget.

Politisk arbeid

Skauge hadde ulike verv i Bergens Unge Høyre og Bergen Høyre fra slutten av 1960-årene og satt som medlem av Bergen Høyres hovedstyre 1970–1993, medlem av Bergen bystyre 1972–1977, formann i Hordaland Høyre 1976–1977, medlem av Høyres kommunalutvalg 1978–1981 og stortingsrepresentant for Hordaland 1977–1993. På Stortinget var han medlem av Stortingets finanskomité 1977–1981, Stortingets utenriks- og konstitusjonskomité 1983–1984 og Stortingets sosialkomité 1986–1989 samt sekretær i Stortingets energi- og industrikomité 1990–1993.
Skauge satt i Willoch-regjeringen i 1980-årene som statsråd i Handels- og skipsfartsdepartementet 1981–1983, statssekretær ved Statsministerens kontor 1984–1986 og statsråd i Finansdepartementet i en kort periode i 1986. Skauge kom tilbake som finansminister i Jan P. Syses regjering 1989–1990. Ellers var han annen viseformann i Høyre 1984–1986.
Vårberg tunnelbanestasjon

Vårberg tunnelbanestasjon er en stasjon på Stockholms tunnelbane. Den trafikkeres av T-bane 2 (rød linje) og ligger mellom stasjonene Skärholmen og Vårby gård. Selve stasjonen ligger øst for Vårbergstorget, og består av en plattform utendørs med inngang fra sør.
Stasjonen ble innviet 2. desember 1967 som den 68. stasjonen.
Närmare, o Jesus Krist till dig

Norskversjon

Leonard Høier har skrevet en norsk tekst. Den bærer tittelen «Nærmere o, Jesus Krist».
Harding University

Harding University er et privat, kristent universitet i Searcy i delstaten Arkansas, USA. Det ble grunnlagt i 1924, og er tilknyttet Church of Christ (Kristi Forsamling).
I 2006 var det i alt 6 085 studenter og 391 vitenskapelig ansatte ved Harding , og skolepengene dette året var på US$ 11 650.
Fagfokuset er alle de klassiske liberal arts-fagene, samt sykepleie og programmer opp til doktorgradsnivå innen kristent menighetsarbeid (Ministry).
Wahlbergøya

Wahlbergøya er den nest største øya i Hinlopenstretet – nord for Wilhelmøya og nordøst av hovedøya Spitsbergen, Svalbard. 
Den tilhører øygruppen Vaigattøyane som ligger helt øst i Ny-Friesland; øya er den største innen øygruppen. Lengre sør ligger den større Wilhelmøya.
Arealet av øya utgjør 46 km². Det høyeste punktet når 194 moh.
Øya er oppkalt etter den svenske botanikeren og sekretæren ved det Kongelige Vitenskapsakademiet; Peter Fredrik Wahlberg.
Komplekst tall

Et komplekst tall er tall på formen , der  og  er  reelle tall og  er den imaginære enheten, med egenskapen . 
Mengden av komplekse tall skrives vanligvis  eller . Denne mengden inneholder de reelle tallene  som en delmengde, og innføringen av komplekse tall gir en naturlig utvidelse av begrepet reelle tall.
Et komplekst tall  er definert ved en realdel  og en imaginærdel . Hvis  sies tallet å være rent imaginært.  
Mange assosierer komplekse tall med løsningen av andregradsligninger, som for eksempel ligningen .  Anvendelsesområdet er imidlertid langt videre enn dette, og komplekse tall spiller en viktig rolle i mange deler av matematisk analyse og i anvendt matematikk.  Studiet av komplekse funksjoner, det vil si funksjoner der definisjonsmengden og/eller verdimengden ligger i  ,  kalles kompleks analyse. 
Matematikk bruker en mer formell innføring av komplekse tall, basert på definisjon av operasjonene addisjon og multiplikasjon for komplekse tall.
Unnao (distrikt)

Demografi

Ved folketellingen i 2011 var det 3 110 595 innbyggere i distriktet, mot 2 700 324 i 2001. Den urbane befolkningen utgjør 17,14 % av befolkningen.
Barn i alderen 0 til 6 år utgjorde 13,41 % i 2011 mot 17,64 % i 2001. Antallet jenter i den alderen per tusen gutter er 923 i 2011.
Nittedal Idrettslag

Nittedal Idrettslag (stiftet i 1916) er et idrettslag fra Nittedal i Akershus. Klubben har i dag grupper for idrettene fotball, friidrett, langrenn, tennis, innebandy og allidrett/rekruttering. Det er stor aktivitet, og mange aktive i gruppene. Et flott skianlegg, tennisanlegg med utendørs og innendørs baner, et fotballanlegg med kunstgress for alle aldersgrupper, og ikke minst en ny friidrettsbane som ble ferdigstilt våren 2013. Klubben har i dag drøyt 1500 medlemmer.
Oran

Oran er en by i Algerie med ca. 700 000 innbyggere. Byen var underlagt Vichy-regimet under andre verdenskrig, men ble frigjort av de allierte i Operasjon Torch i 1942.
Byen Oran har et veldig mildt klima om vinteren, og varmt om sommeren. Byen blir ofte kalt for den amerikanske byen Los Angeles nr.2 fordi byene har mye til felles. Om vinteren kan det bli ned i 5°C, om sommeren kan det bli opptil 46°C. Det er de mange strendene ved kysten nær byen som gir det milde været.
Oslodrakten

Oslodrakten  ble lansert av Steen & Strøm for 150-årsjubileum til magasinet i 1947.
De ønsket å utvikle en drakt til 900-årsjubileum i 1950. Det var Harriet Henriksen som komponerte og lanserte drakten, med ornamenter av sommerblomster fra Oslomarka. Hun valgte å bruke motivet på løselommen av St. Hallvard (1020 – 1043), som er skytshelgenen for Oslo.
Draktens stoff er en lyseblå farge med lyse og fargerike blomster.
Faxe kommune

Borgermestre

Borgmester René Tuekær fra Borgerlisten var borgmester i den gamle Fakse kommune. Han var også første borgmester i den nye kommunen fra 2007 inntil Knud Erik Hansen (S) tok over i 2010. Fra 2018 er Ole Vive (V) borgmester.
Women's Land Army

Women's Land Army var en frivillig organisasjon for kvinner i Storbritannia under første og andre  verdenskrig. Organisasjonen hadde som formål å bidra til å skaffe arbeidskraft til industri og jordbruk som en del av krigsinnsatsen.

Woman's Land Army

Inspirasjonen bak Woman’s Land Army var mobiliseringen av organisasjonen The British Land Army som på lokalt nivå var initiativtakere og drev ulike typer av frivillig arbeid. Et fenomen på landsbygdene i Storbritannia var det økende behovet kvinner hadde for å gi sitt bidrag til krigen. Nasjonalfølelsen og tilhørigheten til nasjonen ble drivkraften bak opprettelsen av organisasjonen Woman’s Land Army. Kvinnene som var med i organisasjonen ble ofte kalt Land Girls; ”kvinnene som jobbet på landet”. Dette markerte en ny start for kvinnene som bidragsyter i krigen.
Vest i Yorkshire finner man steder som Bradford, dette området besto både av jordbrukere og av industriarbeidere. Etter andre verdenskrig ble det fastslått at Bradford i Storbritannia var en av stedene som ikke ble berørt av krigen. Det vil si at industrien blomstret samtidig som gårdene fortsatte å fungere på tross av krigens ødeleggelser andre steder i Storbritannia. 
Woman’s Land Army gjorde det mulig for kvinner å hjelpe til på gårder rundt omkring der de bodde. En tredjedel av kvinnene kom fra London eller fra industribyene i Nord-England, blant annet Bradford i vest Yorkshire. Dette var på grunn av det store antall menn som var sendt ut i krig og behovet for arbeidskraft var stort. Gårdene valgte selv om de ønsket å motta hjelp fra organisasjonen. 
Organisasjonen lå under det britiske Landbruksdepartementet. Departementet beskrev organisasjonen som en arbeidskraft bestående av kvinner som er klare for å påta seg gårdsarbeid. Formålet med organisasjonen var at den skulle rekruttere, utruste og gi fullt arbeid til kvinner mellom 18 og 40 år i Storbritannia.
Det anslås at organisasjonen i 1944 hadde over 80 000 medlemmer. Woman’s Land Army ble oppløst 21. oktober 1949. Det frivillige arbeidet til Woman’s Land Army bestod av oppgaver som dyrestell, såing og høsting av grønnsaker, sette nye avlinger, pløying av åker osv. 
I løpet av andre verdenskrig ble lignende organisasjoner også etablert i USA og Australia.

I ettertid

I 2008 ble 45 000 Land Girls hedret med en æresmedalje for deres deltakelse i krigen.
Innsatsen har blitt emne for filmen The Land Girls (1998), og tv-serien Land Girls (2009–11).
SAFE

Ledelse

Leder i 2014 er Hilde-Marit Rysst.